Hvem bliver borgmester? Hvem får flertal? Hvis du vil vide det hele med det samme, så følg med på TV2/Nords egen kanal på valgaftenen.

Vi sender nyheder, interviews og reportager hele valgaftenen. Vi har reportere og fotografer i samtlige nordjyske kommuner, og så i løbet af aftenen holder vi dig opdateret med livenyheder fra hele det nordjyske område. I studiet sidder nyhedsværterne Ingrid Buch og Bo Storm Madsen klar til at styre slagets gang, og de får hjælp af vores politiske analytiker, Johannes Andersen. Første nyhedsopdatering er klokken 18.15 på TV2, og fra klokken 19.30 er der valgaften. Følger du med på TV2, er vi igennem adskillige gange i løbet af aftenen. Men stiller du ind på TV2/Nords egen kanal, er der nordjyske nyheder fra 19.30 til langt over midnat. Vi sender, så længe der er noget at sende.